नेदुरुमल्ली जनार्दन रेड्डी
नेदुरुमल्ली जनार्दन रेड्डी (२० फ़रवरी १९३५ – ९ मई २०१४) भारत की १२वीं, १३वीं और १४वीं लोकसभा के सदस्य थे। वो भारतीय राष्ट्रीय कांग्रेस के सदस्य के रूप में विशाखापत्तनम निर्वाचन क्षेत्र का प्रतिनिधित्व करते थे। वो १९९० से १९९२ तक आन्ध्र प्रदेश के मुख्यमंत्री रहे। उनकी पत्नी नेदुरुमल्ली राज्यालक्ष्मी २००४ से आन्ध्र प्रदेश सरकार में मंत्री रह चुकी हैं। ९ मई २०१४ को दिल का दौरा पड़ने से उनका निधन हो गया। वो लम्बे समय से बिमार थे और उनका तंत्रिका से संबंधित बिमारी का इलाज चल रहा था।